Zuma hoef glo nie redes te verskaf nieZuma het Dinsdag veranderinge aan sy kabinet aangekondig. Foto: GCIS Die president gebruik glo sy eie prerogatief wanneer hy lede in die Uitvoerende Raad aanstel, het die presidensie Woensdag in ŉ verklaring gesê. “Die presidensie dra kennis van klagtes van sekere mediahuise en kommentators dat pres. Jacob Zuma Dinsdag nie redes verskaf het toe hy die veranderinge aan die Uitvoerende Raad aangekondig het nie,” het Mac Maharaj, woordvoerder van die presidensie, in ŉ verklaring gesê. “Die presidensie wil almal egter herinner dat die president van die republiek sy prerogatief gebruik wanneer hy nuwe lede aanstel. Hy hoef nie redes te verskaf nie.” Die nuwe lede sal Woensdag om 15:00 by die Uniegebou hul eed aflê. Lees ook: Reaksie op Zuma se kabinetskommeling Zuma pos drie ministers Nuwe ministers en adjunkministers aangekondig